དེ་ནས་འཁྲུངས་ཡུལ་དོལ་པོའི་ཕྱོགས་སུ་ཕེབས་ཏེ་མི་དམངས་ལ་དགེ་སྡིག་བླང་དོར་གྱི་བོན་ཁྲིད་དང་བཀའ་དབང་།དེ་བཞིན་ཡུལ་དེར་འཕྲོད་བསྟེན་སྨན་ཁང་ཞིག་གསར་བཞེངས་གནང་བར་སྒོ་དབྱེ་རབ་གནས་སོགས་མཛད།དེ་ནས་གདན་ས་སྨན་རིར་ཕྱིར་ཕེབས་དེ་སྔར་མུས་བཞིན་གཡུང་དྲུང་བོན་གྱི་བཤད་གྲྭ་བར་དཔེ་ཁྲིད་མཛད།དེ་ནས་ཕྱི་ཟླ་དགུ་པའི་ཚེས་༡༦་ནས་བཟུང་སྟེ་ཕྱི་ཟླ་བཅུ་བའི་ཚེས་༣༡་བར།མེགས་སི་དང་།ཨ་རིའི་གྲོང་ཁྱེར་ཁག་ཏུ་ཡོད་པའི་བོན་གྱི་ཆོས་ཚོགས་ཁག་དང་དེ་བཞིན་སྨན་ཁང་མཐོ་སློབ་སོགས་སུ་ཕེབས་ཏེ་བོན་ཁྲིད་དང་སེམས་ཞི་བདེ་བཟོ་ཐབས་སོགས་ཀྱི་མཛད་འཕྲིན་བསྐྱངས།ཕྱི་ཟླ་བཅུ་གཅིག་པའི་ཚེས་༡་ནས་ཕྱི་ཟླ་བཅུ་གཉིས་པའི་ཚེས་༣༠་བར་ནུབ་ཕྱོགས་རྒྱལ་ཁབ་དང་དང་་དང་ལས་སོགས་ཀྱི་རྒྱལ་ཁབ་ཁག་ཏུ་ཡོད་པའི་ཆོས་ཚོགས་སོགས་ཀྱིས་གདན་ཞུས་བཞིན་ཕེབས་བསྐྱོད་གནང་སྟེ་བོན་ཁྲིད་གནང་ཞིང་ཕྱིར་གདན་ས་སྨན་རིར་ཕེབས་སྐབས་སུ་ས་གནས་གཞིས་དགོན་གཉིས་ཀས་ཕེབས་བསུ་ཟབ་རྒྱས་ཞུས།